Герб Кіеўскага ваяводства

**Герб Кіеўскага ваяводства** () — геральдычны сімвал Кіеўскага ваяводства Вялікага княства Літоўскага, з 1569 года Каралеўства Польскага.

З 1-й чвэрці XIV ст. Кіеўскае княства ўваходзіла ў сферу ўплыву, а з 1360-х гадоў фактычна ў склад Вялікага Княства Літоўскага. У 1390-я гады вялікі князь Вітаўт замест князя прызначыў у Кіеў сваіх намеснікаў, у 1471 годзе вялікі князь Казімір тлумачыў волю Вітаўта і ўрэшце сваю так, што князь Уладзімір Альгердавіч «пробѣгал» Кіеўскае княства для сябе і нашчадкаў, калі ад’ехаў да Масквы, такім чынам статус ваяводства быў яўна замацаваны.

Пасля Люблінскай уніі 1569 года Кіеўскае ваяводства перайшло ў склад Каралеўства Польскага.

Па ўмовах Андрусаўскага перамір’я 1667 года Каралеўства Польскае страціла большую частку ваяводства і яго сталіцу, але назва захавалася. Цэнтрам ваяводства быў Жытомір.

## Апісанне 
;Вялікалітоўскі перыяд
Да 1569 года і пазней у крыніцах герб апісваюць як мядзведзя, які ідзе ў блакітным або белым полі.

;Польскі перыяд
З 1569 года герб Кіеўскага ваяводства ў складзе Польскай кароны апісваюць як белую постаць святога Міхаіла Арханёла ў чырвоным полі, які трымае ў правай руцэ аголены меч, апушчаны ўніз, а ў левай — похвы, апушчаныя ўніз такім чынам, што іх канец датыкаецца вастрыя мяча.

## Гісторыя 
Архангел Міхаіл з часоў Кіеўскай Русі лічыўся абаронцам Кіева і Кіеўскай зямлі.

У 1507—1517 гадах на ўзор герба Кіеўскага ваяводства створаны герб Навагрудскага ваяводства з выявай Міхала Арханёла. З гэтага часу кіеўская харугва мяняецца, на ёй з’яўляецца герб з выявай чорнага мядзведзя. Канчаткова герб з мядзведзем замацаваўся на Віленскім сейме ў 1529 годзе. Пачатковыя выява і колер герба зафіксаваны ў гербоўніку *Stemmata Polonica*.

## Галерэя 

Печать киевского князя с изображением архангела Михаила.svg|Пячатка кіеўскага князя з выявай архангела Міхаіла. XII—XIV стагоддзя.
Lob Moneta Kiev 1388.svg|Манета Кіеўскага князя Уладзіміра Альгердавіча. 1388—1392 гг.

Файл:Jagiellonian tapestry Coats of arms of Kievan Voivodeship.jpg|Герб ваяводства з габелена Жыгімонта II Аўгуста, 1548 
Файл:Recueil d'armoiries polonaises COA of Kiev Voivodeship.png|Герб Кіеўскага ваяводства з 1517 г. З гербоўніка *Stemmata Polonica*. Ок. 1555 г.
Файл:Kyiv, Pahonia. Київ, Пагоня (1712).jpg|Герб ваяводства ў Вялікім княстве Літоўскім. 1712 г.
Файл:Pieczec wielka litewska Stanislawa Augusta Kijowskie 1764.svg|Герб з пячаткі Вялікага князя Літоўскага Станіслава Аўгуста (1764—1795)
Файл:Herbarz Kaspra Niesieckiego Киевское.svg|Герб Кіеўскага ваяводства з 1517 г. З гербоўніка Каспера Несецкага, 1839 г.

Файл:Kraków Ennoblement Act - Coat of arms of Kiev Voivodeship.png|Герб ваяводства ў Польскім каралеўстве. З акта караля Жыгімонта III 1588 г.
Файл:Województwo kijowskie.jpg|Герб ваяводства ў Пасольскай зале Каралеўскага замка Варшавы.
COA of Kiev Voivodship XVII.svg|Герб Кіеўскага ваяводства з 1569 г. З гербоўніка Каспера Несецкага, 1839 г.
Файл:Herb Wojewodztwo-Kijowskie.png|Герб ваяводства з гербоўніка 1875 года
Файл:1907 rzeczpospolita yr.jpg|Два гербы ваяводства на карце Рэчы Паспалітай пасля Андрусаўскага перамір'я ў 1667 г. Малюнак 1907 г.

## Спасылкі 
Катэгорыя:Кіеўскае ваяводства
Катэгорыя:Гербы ваяводстваў Вялікага Княства Літоўскага
Катэгорыя:Гербы ваяводстваў Рэчы Паспалітай